recursal/SuperWikiNEXT-32B huggingface dataset:
**จุ๋มจิ๋ม เข็มเล็ก** หรือชื่อจริง **สมศักดิ์ หมีพุฒ** เป็นอดีตนักแสดงตลกชาวไทย เกิดเมื่อ วันที่ 10 กุมภาพันธ์ พ.ศ. 2493 ที่ จังหวัดนครนายก เป็นลูกคนที่ 2 ในจำนวนทั้งหมด 3 คน ของครอบครัวชาวสวน ในวัยเด็กรูปร่างยังไม่อ้วน แต่มาอ้วนเพราะมาเฝ้ายายที่นอนป่วยอยู่ที่โรงพยาบาลพระมงกุฎเกล้า พยาบาลนำข้าวโอ้ตมาให้ยายรับประทาน แต่ยายไม่ทาน เลยรับประทานเองเป็นเวลาเดือนครึ่ง และยิ่งอ้วนขึ้นไปอีกเมื่อบวชเป็นเณร

เข้าสู่วงการบันเทิง
-------------------

สมชาย ใฝฝันจะเป็นนักร้องลูกทุ่ง แต่น้ำเสียงไม่ดีเลยได้เป็นคนยกของในวงและเล่นตลก ได้เล่นในวงดนตรีต่าง ๆ เช่น แดง แดนทอง, พรนารายณ์, ก้อง กาจกำแหง, เสมา ทองคำ จนกระทั่งถึงวงของสายัณห์ สัญญา อยู่เป็นเวลา 5-6 ปีเศษและต้องออกจากวงของสายัณห์ไปเพราะไปทำกีตาร์ราคา 106,000 บาท ของนักดนตรีในวงคอหัก สายัณห์จึงให้หักเงินเดือนชดใช้ไปเรื่อย ๆ จนครบราคากีตาร์ ทำให้ต้องหนีออกมา เคยอยู่คณะดู๋ดี๋ดอนจุ๋มจิ๋ม (ดู๋ ดอกกระโดน ดี๋ ดอกมะดัน ดอน จมูกบาน จุ๋มจิ๋ม เข็มเล็ก) ภายหลังได้มาอยู่ "สี่ดอกจิก" ร่วมกับ เพชร ดาราฉาย แดน บุรีรัมย์ ยอด นครนายก ขึ้นมา ต่อมาอยู่คณะเทพ โพธิ์งาม (เทพเพชรธงจิ๋ม) และต่อมาตั้งคณะซูปเปอร์โจ๊ก และมีชื่อเสียงโด่งดังในเวลาต่อมา

ชีวิตส่วนตัว
------------

จุ๋มจิ๋มได้แต่งงานกับนางสมพร หมีพุฒ หรือป้อม ชาวจังหวัดนครราชสีมา มีบุตรด้วยกันหนึ่งคนและบุตรบุญธรรหนึ่งคน จุ๋มจิ๋มมักจะมีนิสัยเงียบๆชอบเก็บปัญหาไว้ในใจ

เสียชีวิต
---------

จุ๋มจิ่ม เข็มเล็ก เสียชีวิตด้วยโรคหัวใจล้มเหลวเมื่อกลางดึกของคืนวันศุกร์ที่ 3 กันยายน พ.ศ. 2536 ณ โรงพยาบาลตำรวจ แขวงปทุมวัน เขตปทุมวันกรุงเทพมหานคร เมื่ออายุได้ 43 ปี ตั้ง**สวดพระอภิธรรมที่ วัดนวลจันทร์ ถนนนวลจันทร์ แขวงนวลจันทร์ เขตบึงกุ่ม กรุงเทพมหานคร** ขณะที่กำลังมีชื่อเสียงโด่งดังหลังจากเสียชีวิตกระดูกของจุ๋มจิ๋มได้เก็บไว้ที่วัดบ้านมาบกราด ตำบลมาบกราด กิ่งอำเภอพระทองคำ ปัจจุบันคือ อำเภอพระทองคำ จังหวัดนครราชสีมา หลังการเสียชีวิตของจุ๋มจิ๋ม ปัญญา นิรันดร์กุล มอบเงินค่าใช้จ่าย 5 หมื่นบาทให้แก่ครอบครัวจุ๋มจิ๋ม โดยกลุ่มสมาคมตลกได้จัดคอนเสิร์ตเป็นทุนการศึกษาแก่ลูกจุ๋มจิ๋ม เมื่อวันที่ 30 ตุลาคม พ.ศ. 2536 ใช้ชื่อคอนเสิร์ตว่า "ร่วมน้ำใจอาลัยจุ๋มจิ๋ม" จัดขึ้นที่ อินดอร์ สเตเดียม หัวหมาก แขวงหัวหมาก เขตบางกะปิ กรุงเทพมหานคร ตั้งแต่เวลา 15.00-00.00

1. ↑  *เทปตลก 4 ดอกจิก จุํมจิ๋ม แดน เพชร ยอด ชุด "ฮากระเทือนเหงือก" / หน้า A*, สืบค้นเมื่อ 2024-03-10
**ซีรีส์รอบคัดเลือกโอลิมปิก 2024** (อังกฤษ: 2024 Olympic Qualifier Series) เป็นงานเทศกาลสองระดับที่จัดขึ้นในเดือนพฤษภาคมและมิถุนายน ค.ศ. 2024 ซึ่งจัดโดยคณะกรรมการโอลิมปิกสากล ใน 4 ชนิดกีฬาโอลิมปิก ได้แก่ เบรกกิง, ปีนหน้าผา (ความเร็ว กับโบลเดอร์กับลีด), สเกตบอร์ด (พาร์กและถนน) และ บีเอ็มเอ็กซ์ ฟรีสไตล์ สนามแข่งขันทั้งสองแห่งคือ เซี่ยงไฮ้ ประเทศจีน ระหว่างวันที่ 16 ถึง 19 พฤษภาคม และ บูดาเปสต์ ประเทศฮังการี ระหว่างวันที่ 20 ถึง 23 มิถุนายน โควตาจำนวนมากในโอลิมปิกฤดูร้อน 2024จะคัดเลือกจากการได้รับรางวัลในซีรีส์นี้

โควต้าที่มีอยู่
---------------

ตำแหน่งโควต้าต่อไปนี้มีอยู่ในรายการที่แข่งขันกันในซีรีส์รอบคัดเลือก:

| ชนิดกีฬา | รายการ | ผู้เข้าแข่งขันที่ผ่านการคัดเลือกสำหรับ OQS | โควต้าปารีส 2024 ที่ยังว่าง |
| --- | --- | --- | --- |
| **เบรกกิง** | บี-บอย บุคคล | 40 | **7** |
| บี-เกิร์ล บุคคล | 40 | **7** |
| **สเกตบอร์ด** | สตรีทชาย | 44 | **20** |
| พาร์กชาย | 44 | **20** |
| สตรีทหญิง | 44 | **20** |
| พาร์กหญิง | 44 | **20** |
| **บีเอ็มเอ็กซ์ฟรีสไตล์** | ชาย | 24 | **6** |
| หญิง | 24 | **6** |
| **ปีนหน้าผา** | ความเร็วชาย | 32 | **5** |
| โบลเดอร์กับลีดชาย | 48 | **10** |
| ความเร็วหญิง | 32 | **5** |
| โบลเดอร์กับลีดหญิง | 48 | **10** |

อ้างอิง
-------

1. ↑  "Olympic Qualifier Series 2024 Shanghai". *olympics.com*.
2. ↑  "Olympic Qualifier Series schedule". *olympics.com*.

แหล่งข้อมูลอื่น
---------------
ต่อนี้เป็นรายชื่อของบุคคลที่มีความสำคัญต่อยุคสามก๊ก (ค.ศ. 220-280) ของประวัติศาสตร์จีน รายชื่อนี้แสดงชื่อบุคคลตาม*สามก๊ก ฉบับเจ้าพระยาพระคลัง (หน)* ซึ่งเป็นฉบับแปลเป็นภาษาไทยของนวนิยายอิงประวัติศาสตร์เรื่อง*สามก๊ก* (ซานกั๋วเหยี่ยนอี้) ในศตวรรษที่ 14 เป็นหลักโดยเรียงตามลำดับตัวอักษรภาษาไทย กรณีเป็นชื่อบุคคลที่ไม่ปรากฏใน*สามก๊ก ฉบับเจ้าพระยาพระคลัง (หน)*หรือไม่ปรากฏในนวนิยาย*สามก๊ก* จะแสดงชื่อหลักเป็นภาษาจีนกลางตามหลักเกณฑ์การทับศัพท์ภาษาจีนที่กำหนดตามราชบัณฑิตยสถาน

ตัวละครสมบัติในนวนิยายอิงประวัติศาสตร์เรื่อง*สามก๊ก* (ซานกั๋วเหยี่ยนอี้) ในศตวรรษที่ 14 และที่ปรากฏในผลงานอ้างอิงทางวัฒนธรรมอื่น ๆ ของยุคสามก๊กมีรายชื่อที่แยกต่างหากใน รายชื่อตัวละครสมมติในยุคสามก๊ก

| * ด
* ค
* ก
รายชื่อบุคคลในยุคสามก๊ก |
| --- |
| 
* ก
* ข
* ค
* ง
* จ
* ฉ
* ช
* ซ
* ต
* ถ
* ท
* บ
* ป
* ผ
* ฝ
* พ
* ภ
* ม
* ย
* ล
* ว
* ส
* ห
* อ
* ฮ

 |

รายชื่อ
-------

* รายชื่อบุคคลในยุคสามก๊ก (ก)
* รายชื่อบุคคลในยุคสามก๊ก (ข)
* รายชื่อบุคคลในยุคสามก๊ก (ค)
* รายชื่อบุคคลในยุคสามก๊ก (ง)
* รายชื่อบุคคลในยุคสามก๊ก (จ)
* รายชื่อบุคคลในยุคสามก๊ก (ฉ)
* รายชื่อบุคคลในยุคสามก๊ก (ช)
* รายชื่อบุคคลในยุคสามก๊ก (ซ)
* รายชื่อบุคคลในยุคสามก๊ก (ต)
* รายชื่อบุคคลในยุคสามก๊ก (ถ)
* รายชื่อบุคคลในยุคสามก๊ก (ท)
* รายชื่อบุคคลในยุคสามก๊ก (บ)
* รายชื่อบุคคลในยุคสามก๊ก (ป)
* รายชื่อบุคคลในยุคสามก๊ก (ผ)
* รายชื่อบุคคลในยุคสามก๊ก (ฝ)
* รายชื่อบุคคลในยุคสามก๊ก (พ)
* รายชื่อบุคคลในยุคสามก๊ก (ภ)
* รายชื่อบุคคลในยุคสามก๊ก (ม)
* รายชื่อบุคคลในยุคสามก๊ก (ย)
* รายชื่อบุคคลในยุคสามก๊ก (ล)
* รายชื่อบุคคลในยุคสามก๊ก (ว)
* รายชื่อบุคคลในยุคสามก๊ก (ส)
* รายชื่อบุคคลในยุคสามก๊ก (ห)
* รายชื่อบุคคลในยุคสามก๊ก (อ)
* รายชื่อบุคคลในยุคสามก๊ก (ฮ)

หมายเหตุ
--------

รัฐวุยก๊ก จ๊กก๊ก และง่อก๊กถูกสถาปนาอย่างเป็นทางการในปี ค.ศ. 220, ค.ศ. 221 และ ค.ศ. 229 ตามลำดับ ฉะนั้นสำหรับบุคคลในรายชื่อที่เสียชีวิตก่อนปีเหล่านี้ ในสดมภ์ "สังกัด" จะระบุเป็นชื่อของบุคคลที่เป็นนายแทนที่จะเป็นชื่อรัฐ ตัวอย่างเช่นกวนอูเสียชีวิตในปี ค.ศ. 219 ก่อนที่เล่าปี่จะสถาปนาจ๊กก๊กในปี ค.ศ. 221 ดังนั้น "สังกัด" ของกวนอูจึงระบุเป็น "เล่าปี่" แทนที่จะเป็น "จ๊กก๊ก"

ดูเพิ่ม
-------

* รายชื่อตัวละครสมมติในยุคสามก๊ก
**ปลากระดี่ช็อกโกแลต** เป็นชื่อสกุลของปลาน้ำจืดขนาดเล็กจำพวกหนึ่ง ใช้ชื่อสกุลว่า *Sphaerichthys* ในวงศ์ย่อย Luciocephalinae อันเป็นในวงศ์ใหญ่ Osphronemidae วงศ์เดียวกับปลาในปลากัด (*Betta* spp.) และปลากริม (*Trichopsis* spp.)

รูปร่างโดยรวมของปลาในสกุลนี้ คือ มีลำตัวขนาดเล็ก มีรูปร่างบาง แบนข้าง ส่วนหัวแหลม ตากลมโตมีขนาดใหญ่ มีสีลำตัวออกไปทางสีน้ำตาลเข้มหรือสีน้ำตาลแดงเหมือนช็อกโกแลต อันเป็นที่มาของชื่อ โดยที่ปลาตัวผู้จะมีสีแดงสดกว่าตัวเมีย และที่สำคัญคือ มีจุดเด่นที่เห็นได้ชัดคือ มีลายพาดขวางลำตัวเหมือนสร้อยสีขาว 3-4 ขีด (คำว่า *Sphaerichthys* ซึ่งเป็นชื่อสกุลหมายถึง วงกลม)ขนาดลำตัวโดยเฉลี่ยประมาณ 6 เซนติเมตร

เป็นปลาที่พบได้ในมาเลเซีย, เกาะบอร์เนียว และเกาะสุมาตรา ในอินโดนีเซียเท่านั้น พบทั้งสิ้น 4 ชนิดนี้

* *Sphaerichthys acrostoma*
* *Sphaerichthys osphromenoides*
* *Sphaerichthys selatanensis*
* *Sphaerichthys vaillanti*

เป็นปลาที่นิยมเลี้ยงเป็นปลาสวยงาม โดยเฉพาะในชนิด *S. osphromenoides* แต่ทว่าเป็นปลาที่เลี้ยงให้รอดได้ยากมากชนิดหนึ่ง เพราะเป็นปลาที่อาศัยอยู่ในน้ำที่มีอุณหภูมิค่อนข้างต่ำ คือ ประมาณ 28-29 เซลเซียส และมีสภาพความเป็นกรดของน้ำเล็กน้อยคือ ประมาณ 6-6.5 pH การผสมพันธุ์และวางไข่เหมือนกับปลาในวงศ์นี้สกุลอื่น ๆ คือ ตัวผู้เป็นฝ่ายก่อหวอดและเฝ้าดูแลจนฟักเป็นตัว แต่ทว่าเมื่อฟักเป็นตัวแล้ว ปลาตัวพ่อจะกินลูกของตัวเอง ซึ่งผู้ที่เลี้ยงจะต้องตักพ่อปลาออก

อ้างอิง
-------

1. ↑  "*Sphaerichthys osphromenoides*, Canestrini, 1860". คลังข้อมูลเก่าเก็บจากแหล่งเดิมเมื่อ 2010-07-15. สืบค้นเมื่อ 2014-04-15.
2. ↑  หนังสือ The Complete Encylopedia Of Tropical Fish Esther โดย J.J. Verhoef-Verhallen
**หม่อมเจ้าสุมนมาลย์ จิรประวัติ** (สกุลเดิม: โสณกุล) เป็นพระธิดาในพระเจ้าบรมวงศ์เธอ กรมขุนพิทยลาภพฤฒิธาดา (พระองค์เจ้าโสณบัณฑิต เป็นพระราชโอรสพระองค์ที่ 62 ของพระบาทสมเด็จพระจอมเกล้าเจ้าอยู่หัว ประสูติแต่ท้าววรจันทร์ (เจ้าจอมมารดาวาด)) ทรงเป็นต้นราชสกุลโสณกุล หม่อมมารดาของท่านคือ หม่อมเอม (สกุลเดิม: กุณฑลจินดา) ธิดาหลวงวรศักดาพิศาล (ตาล กุณฑลจินดา)

พระประวัติ
----------

หม่อมเจ้าสุมนมาลย์ จิรประวัติ ประสูติเมื่อวันที่ 14 เมษายน พ.ศ. 2431 หลังจากที่ชายาพระองค์แรกในพระเจ้าบรมวงศ์เธอ กรมหลวงนครไชยศรีสุรเดชคือ หม่อมเจ้าประวาศสวัสดี เป็นพระภคินีร่วมพระบิดามารดาเดียวกันกับท่านได้สิ้นชีพตักษัยลง พระองค์เจ้าจิรประวัติวรเดชจึงทรงเสกสมรสใหม่กับหม่อมเจ้าสุมนมาลย์ จิรประวัติ (ราชสกุลเดิม: โสณกุล) เมื่อวันที่ 28 เมษายน พ.ศ. 2447 มีพระโอรสด้วยกัน 2 พระองค์ คือ

* **หม่อมเจ้านิทัศนาธร จิรประวัติ** (9 มกราคม พ.ศ. 2449 - 3 มีนาคม พ.ศ. 2506)
* **หม่อมเจ้าขจรจิรพันธ์ จิรประวัติ** (16 ตุลาคม พ.ศ. 2455 - 15 สิงหาคม พ.ศ. 2514) (เนื่องจากประสูติที่เมืองนอกจึงทรงมีพระนามลำลองว่าท่านชายนอก)

หม่อมเจ้าสุมนมาลย์ จิรประวัติ สิ้นชีพิตักษัยเมื่อวันที่ 21 กุมภาพันธ์ พ.ศ. 2482 ศิริชันษา 51 ปี

เครื่องราชอิสริยาภรณ์
---------------------

* พ.ศ. 2470 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
* พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)

อ้างอิง
-------

1. ↑  กิติวัฒนา (ไชยันต์) ปกมนตรี, หม่อมราชวงศ์. *สายพระโลหิตในพระพุทธเจ้าหลวง*. กรุงเทพฯ : ดีเอ็มดี, พ.ศ. 2551. 290 หน้า. ISBN 978-974-312-022-0
2. ↑  พระราชทานเครื่องราชอิสริยาภรณ์และเหรียญ เก็บถาวร 2017-02-23 ที่ เวย์แบ็กแมชชีน เล่ม 44 หน้า 2576 วันที่ 20 พฤศจิกายน 2470
3. ↑  "พระราชทานเหรียญรัตนาภรณ์ รัชกาลปัจจุบันฝ่ายใน (หน้า ๑๑๕๔)" (PDF). คลังข้อมูลเก่าเก็บจากแหล่งเดิม (PDF)เมื่อ 2011-11-20. สืบค้นเมื่อ 2020-12-01.
ราเอ็ล เฮียร์ช
**ราเอ็ล เฮียร์ช** (เยอรมัน: *Rahel Hirsch*; 15 กันยายน 1870 – 6 ตุลาคม 1953) เป็นแพทย์ชาวเยอรมันและอาจารย์ประจำวิทยาลัยแพทยศาสตร์ชาริเตในเบอร์ลิน ในปี 1913 เธอกลายมาเป็นสตรีคนแรกในอาณาจักรปรัสเซียที่ได้รับแต่งตั้งเป็นศาสตราจารย์วิชาแพทยศาสตร์

ชีวประวัติ
----------

ราเอ็ล เฮียร์ช เกิดเมื่อ 15 กันยายน 1870 ที่เมืองฟรังค์ฟวร์ทอัมไมน์ เป็นหนึ่งในลูกสิบเอ็ดคนของ เมนเดิล เฮียร์ช [de] (1833–1900) ผู้อำนวยการโรงเรียนสตรีประจำชุมชนชาวยิวในฟรังค์ฟวร์ทอัมไมน์ พ่อของเมนเดิลคือ ซัมโซน รัฟฟาเอล เฮียร์ช แรบไบคนสำคัญ

ระหว่างปี 1885 ถึง 1889 ราเอ็ล เฮียร์ช เข้าศึกษาที่วีสบาเดิน และทำงานเป็นครูจนถึงปี 1898 เนื่องในเวลานั้น ไรค์เยอรมันไม่อนุญาตให้สตรีศึกษาวิชาแพทยศาสตร์ เธอจึงออกเดินทางไปศึกษาต่อแพทยศาสตร์ที่ซือริช ในปี 1899 เธอเดินทางมาศึกษาต่อที่ไลป์ซีก และสตราส์บูร์ก จนจบการศึกษาวุฒิแพทยศาสตร์ในปี 1903

ในปี 1906 เธอเป็นนักวิทยาศาสตร์คนแรกที่สาธิตให้เห็นว่าอนุภาคของแข็งขนาดเล็กกว่า 0.1 มิลลิเมตรสามารถซึมผ่านไตและเข้าวู่ปัสสาวะได้ ก่อนหน้านี้เป็นที่เชื่อกันแค่ว่ามีเพียงของเหลวเท่านั้นที่ผ่านไตได้ เธอถูกเยาะเย้ยที่สภาผู้อำนวยการของชาริเตและงานค้นคว้าของเธอถูกปฏิเสธ กระทั่งปี 1957 เก. โฟล์คไฮเมอร์ (G. Volkheimer) ซึ่งประจำอยู่ที่ชาริเตมาพบผลงานของเธอและนำออกมาตีพิมพ์สู่สาธารณะ และตั้งชื่อให้ว่า "เฮียร์ชเอฟเฟคท์" (Hirsch Effekt)

จากนั้นเธอได้ถูกจ้างทำงานประจำคลินิกแพทย์ระจำมหาวิทยาลัยเบอร์ลิน ที่ชาริเต เป็นแพทย์เพิ่มพูนทักษะ (intern) เธอถือเป็นสตรีคนที่สองที่ชาริเตจ้าง และทำงานเป็นผู้ช่วยให้กับศาสตราจารย์ด้านสรีรวิทยา ฟรีดริค เคราเซอ (Friedrich Krause) และต่อมาได้ทำงานร่วมดับศัลยแพทย์ เอิร์นสท์ ฟอน แบร์คมันน์ (Ernst von Bergmann) และนักกายวิภาคศาสตร์ วิลเฮล์ม ฟอน วัลเดเยร์-ฮาร์ทซ์ (Wilhelm von Waldeyer-Hartz)

ในปี 1908 เฮียร์ชได้รับการแต่งตั้งเป๋นหัวหน้าพอลีคลินิกประจำคลินิกแพทย์ของชาริเต กระนั้นเธอไม่เคยได้รับว่าจ้างเป็นพนักงานเงินเดือน หลังถูกแทนที่ตำแหน่ง เธอออกจากชาริเตและเปิดคลินิกอายุรกรรมของตนเองในเบอร์ลิน ที่คลินิกเอกชนของเธอ เธอมีอุปกรณ์รังสีเอ็กซ์รวมถึงมีลูกค้าที่รำ่รวยซึ่งช่วยให้เธอสามารถใช้ชีวิตอย่างสุขสบาย

เฮียร์ชได้รับตำแหน่งศาสตราจารย์ในปี 1913 เป็นสตรีคนแรกในปรัสเซียที่ได้ตำแหน่งนี้ และในปี 1914 เธอตีพิมพ์ผลการศึกษาชื่อ "อุบัติเหตุและอายุรกรรม"

อ้างอิง
-------

1. ↑  "Fraulein Now Professor. Rachel Hirsch The First Woman Physician To Gain That Title". *New York Times*. November 16, 1913. สืบค้นเมื่อ 2010-07-19. Unusual honors have been won by Hirsch, who is the first woman physician in Germany to acquire the coveted title of Professor. ...
2. 1 2 3  Petra, Lindner (27 February 2009). "Rahel Hirsch, 1870-1953". *Jewish Women's Archive*. สืบค้นเมื่อ 17 April 2020.
3. 1 2 3 4  "Rahel Hirsch". *Charité*. คลังข้อมูลเก่าเก็บจากแหล่งเดิมเมื่อ 2018-12-06. สืบค้นเมื่อ 2024-03-11.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ราเอ็ล เฮียร์ช**

* Jewish Women's Archive article
* Hirsch memorial at the Charité
* แม่แบบ:DNB-Portal

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* FAST
* ISNI
* VIAF

 |
| ประจำชาติ | 
* ฝรั่งเศส
* BnF data
* เยอรมนี
* อิสราเอล
* สหรัฐ

 |
| ประชาชน | 
* Deutsche Biographie

 |
| อื่น ๆ | 
* IdRef

 |
**วงศ์ปลาบู่** (อังกฤษ: Goby) เป็นวงศ์ปลาที่มีจำนวนชนิดมากที่สุดในโลก พบอาศัยอยู่ทั้งในทะเลลึกกว่า 60 เมตร จนถึงลำธารบนภูเขาสูงกว่า 1,000 เมตร พบทั่วโลกในเขตร้อนและเขตอบอุ่นมากกว่า 1,950 ชนิด และพบในประเทศไทยมากกว่า 30 ชนิด ใช้ชื่อวงศ์ว่า Gobiidae (/โก-บิ-ดี้/)

มีลักษณะแตกต่างจากปลาอื่น คือ มีลำตัวยาวทรงกระบอก มีส่วนหัวและจะงอยปากมน มีเส้นข้างลำตัวและแถวของเส้นประสาทอยู่บนหัวหลายแถว ครีบหลังแยกเป็น 2 ตอนชัดเจน ครีบหางกลมมน ครีบก้นยาว ครีบอกใหญ่ ครีบท้องส่วนมากจะแยกออกจากกัน แต่ก็มีในบางชนิดที่เชื่อมติดกันเป็นรูปถ้วย เกล็ดมีทั้งขนาดเล็กและใหญ่

เป็นปลากินเนื้อ กินแมลง, สัตว์น้ำขนาดเล็ก และปลาอื่นเป็นอาหาร วางไข่โดยตัวผู้และตัวเมียช่วยกันดูแล ไข่มีรูปร่างคล้ายผลองุ่นติดกับวัสุดเป็นแพ เมื่อฟักเป็นตัวจะปล่อยให้หากินเอง ส่วนมากมีขนาดเล็กยาวไม่เกิน 20 เซนติเมตร มักอาศัยอยู่ในทะเลและน้ำกร่อย พบในน้ำจืดเพียงไม่กี่ชนิด

เป็นปลาเศรษฐกิจที่สำคัญ นิยมบริโภคด้วยการปรุงสด โดยเฉพาะเมนูอาหารจีน เป็นปลาที่มีรสชาติอร่อย ราคาแพง รวมทั้งมีสรรพคุณในการปรุงยา ในปลาชนิดที่มีขนาดเล็กและสีสันสวยงาม นิยมเลี้ยงเป็นปลาสวยงาม

อ้างอิง
-------

1. ↑  หน้า 169, *สาระน่ารู้ปลาน้ำจืดไทย เล่ม ๒* โดย สมโภชน์ อัคคะทวีวัฒน์ (พ.ศ. 2547) ISBN 974-00-8738-8

ดูเพิ่ม
-------

* วงศ์ปลาบู่ทราย

แหล่งข้อมูลอื่น
---------------

* เว็บไซต์ปลาบู่ (อังกฤษ) เก็บถาวร 2019-04-24 ที่ เวย์แบ็กแมชชีน
**PlayStation VR** (ไทย: เพลย์สเตชัน วีอาร์) หรือชื่อโครงการเดิมคือ **โครงการมอร์ฟีอุส** (อังกฤษ: Project Morpheus) เป็นจอแสดงผลแบบสวมศีรษะระบบเวอร์ชวลริแอลลิที ผลิตขึ้นโดยโซนี่คอมพิวเตอร์เอ็นเตอร์เทนเมนต์ ถูกออกแบบมาเพื่อใช้งานร่วมกับระบบเครื่องเล่นเกมเพลย์สเตชัน 4 วางจำหน่ายเมื่อวันที่ 13 ตุลาคม ค.ศ. 2016 โดยมีราคาจำหน่ายในประเทศไทย 17,490 บาท

โซนี่มีความสนใจเทคโนโลยีจอแสดงผลแบบสวมศีรษะมาตั้งแต่ทศวรรษที่ 1990 ซึ่งผลิตภัณฑ์ประเภทนี้ถูกวางจำหน่ายในเชิงพาณิชย์ครั้งแรกในปี ค.ศ. 1997 ในสหรัฐอเมริกา โดยใช้ชื่อว่า *แกลสตรอน* ซึ่งใช้งานร่วมกับเกม  *MechWarrior 2* ทำให้ผู้เล่นเกมนี้สามารถมีมุมมองการเล่นเกมเสมือนอยู่ในค็อกพิทของหุ่นยนต์

ในปี 2014 อันโตน มีคายลอฟ วิศวกรแผนกวิจัยและพัฒนาของโซนี่คอมพิวเตอร์เอ็นเตอร์เทนเมนต์ กล่าวว่าทีมของเขากำลังทำงานในโครงการมอร์ฟีอุสมาเป็นเวลากว่าสามปีแล้ว ในที่สุดโครงการมอร์ฟีอุสได้ถูกประกาศอย่างเป็นทางการเป็นครั้งแรกในงาน Game Developers Conference ปี 2014 โดยมีนายชูเฮ โยะชิดะ ประธานฝ่ายสตูดิโอของโซนี่คอมพิวเตอร์เอ็นเตอร์เทนเมนต์ ขึ้นกล่าวแนะนำโครงการนี้ในวันที่ 18 มีนาคม 2014 และกล่าวว่า โครงการมอร์ฟีอุสนั้นเป็น "นวัตกรรมถัดไปของเพลย์สเตชันอันจะเป็นโฉมหน้าอนาคตของวงการเกม" และในวันที่ 15 กันยายน 2015 โซนี่ก็ได้ประกาศตั้งชื่ออุปกรณ์ในโครงการมอร์ฟีอุสว่า PlayStation VR และในปีเดียวกันก็ได้ออกมายืนยันว่า อุปกรณ์นี้จะวางจำหน่ายภายในครึ่งปีแรกของปี 2016 และมีราคาไม่ห่างจากเครื่องเล่นวีดีโอเกมเครื่องใหม่

อ้างอิง
-------

1. 1 2  Kelion, Leo. "Sony's Morpheus virtual reality helmet set for 2016 launch". BBC.
2. ↑  "Sony announces Project Morpheus, a virtual reality headset coming to PlayStation 4". Polygon. สืบค้นเมื่อ July 16, 2014.
3. ↑  Adam Rosenberg. Sony's long-standing interest in virtual reality gives Project Morpheus an edge, digitaltrends.com, March 23, 2014.
4. ↑  Tony Sperry. *Beyond 3D TV*, Lulu Pres, Inc. November 2003.
5. ↑  win, admin (2023-03-27). "Playstation VR2". *MTXR*.
6. ↑  "Watch the full reveal for Sony's virtual reality headset, Project Morpheus". *Polygon*. Mar 26, 2014.
7. ↑  "Sony: "It's a Bit Too Early to Sort out" PlayStation VR's Price and Release Date".

| * ด
* ค
* ก
เพลย์สเตชัน |
| --- |
| ประจำบ้าน | 
* PlayStation
* PlayStation 2 (PSX)
* PlayStation 3
* PlayStation 4
* PlayStation 5

 |
| แบบพกพา | 
* PocketStation
* PlayStation Portable
* PlayStation Vita

 |
| อุปกรณ์อื่นๆ | 
* DualShock
* PlayStation Camera
* PlayStation VR

 |
**จักรพรรดินีเสี้ยวเฉฺวียนเฉิง** (จีน: 孝全成皇后; อังกฤษ: Empress Xiàoquánchéng) เป็นพระอัครมเหสีพระองค์ที่สองในจักรพรรดิเต้ากวง และพระราชมารดาในจักรพรรดิเสียนเฟิง

พระราชประวัติ
-------------

**จักรพรรดินีเสี้ยวเฉฺวียนเฉิง** ประสูติในราชสกุล **หนิวฮูลู่** เมื่อวันที่ 24 มีนาคม พ.ศ. 2351 ในรัชสมัยจักรพรรดิเจียชิ่ง ใช้ชีวิตในวัยพระเยาว์ในเมืองซูโจว และเมื่อปี 1820 จักรพรรดิเจียชิ่งสวรรคตและเจ้าชายหมินหนิงได้เสวยราชย์ต่อมาเป็นจักรพรรดิเต้ากวง และในปีต่อมาในการเลือกพระสนม หนิวฮูลู่ได้รับเลือกให้เป็น **พระสนมเฉฺวียน** พระนางได้รับการเลื่อนตำแหน่งให้เป็นพระสนมเอกเฉฺวียน (全嫔) หนึ่งปีต่อมา เมื่อวันที่ 24 มีนาคม 1823 พระนางหนิวฮูลู่ได้รับการเลื่อนพระยศขึ้นไปเป็นพระมเหสีเฉฺวียน (全妃)

สองปีต่อมาวันที่ 8 เมษายน 1825 พระนางหนิวฮูลู่ให้กำเนิดพระราชธิดาพระองค์ที่สามในจักรพรรดิเต้ากวง และประมาณหนึ่งเดือนต่อมาเมื่อวันที่ 30 พฤษภาคม พระนางหนิวฮูลู่ได้รับการเลื่อนยศเป็นเฉฺวียนกุ้ยเฟย (全贵妃)

ในช่วงฤดูร้อน พระนางหนิวฮูลู่ก็ทรงพระครรภ์ครั้งที่สองและเมื่อ 12 พฤษภาคม 1826 พระนางให้กำเนิดพระราชธิดาพระองค์ที่สี่ในจักรพรรดิเต้ากวง เมื่อ 17 กรกฎาคม 1831 พระนางหนิวฮูลู่ให้กำเนิดเจ้าชายอี้จู่ซึ่งต่อมาได้ครองราชย์เป็นจักรพรรดิเสียนเฟิง

วันที่ 16 มิถุนายน 1833 สมเด็จจักรพรรดินีเสี้ยวเซิงเซียนทิวงคต พระนางหนิวฮูลู่จึงได้เป็นผู้ดูแลฝ่ายในต่อ เพราะตามพระยศพระนางหนิวฮูลู่ทรงอาวุโสที่สุดในบรรดาพระสนมของจักรพรรดิเต้ากวงและ 18 พฤศจิกายน 1834 ตอนพระชันษา 26 ปี พระนางหนิวฮูลู่ก็ได้รับการสถาปนาเป็นจักรพรรดินี

ทิวงคต
------

จักรพรรดินีเสี้ยวเฉฺวียนเฉิงเสด็จทิวงคตในวันที่ 13 กุมภาพันธ์ 1840 สาเหตุที่แท้จริงของการทิวงคตไม่ได้บันทึกไว้ในบันทึกประวัติศาสตร์อย่างเป็นทางการ หกวันหลังจากพระนางเสด็จทิวงคต จักรพรรดิเต้ากวงทรงสถาปนาจิงกุ้ยเฟยเป็นจิงหวงกุ้ยเฟยปกครองฝ่ายในต่อมา

พระสาทิสลักษณ์ที่ยังคงเหลืออยู่
-------------------------------

* พระพักตร์ของพระอัครมเหสีเฉฺวียนพระพักตร์ของพระอัครมเหสีเฉฺวียน
* ในชุดพระราชพีธีในชุดพระราชพีธี
* ขณะทรงพักผ่อนพระอิริยาบถขณะทรงพักผ่อนพระอิริยาบถ
* ขณะทรงพักผ่อนพระอิริยาบถขณะทรงพักผ่อนพระอิริยาบถ
* ขณะทรงพักผ่อนพระอิริยาบถขณะทรงพักผ่อนพระอิริยาบถ


| ก่อนหน้า |  | จักรพรรดินีเซี่ยวเฉฺวียนเฉิง |  | ถัดไป |
| --- | --- | --- | --- | --- |
| **สมเด็จจักรพรรดินีเสี้ยวเซิงเซียน** |  |  **จักรพรรดินีแห่งจักรวรรดิชิง (ราชวงศ์ชิง)**  |  | **สมเด็จพระจักรพรรดินีเสี้ยวเจินเซียน**

 |
บทความนี้เกี่ยวกับความเชื่อทางไสยศาสตร์ สำหรับความหมายอื่น ดูที่ การสัก
ยันต์แปดทิศ เชื่อว่ามีคุณทางด้านเมตตา อยู่ยงคงกระพัน คุ้มครองทิศทั้งแปด
การสักยันต์ลงบนแผ่นหลัง
**การสักยันต์** เป็นการสักที่ต่างจากการสักทั่วไปที่มุ่งเน้นเรื่องความสวยงามหรือเพื่องานศิลปะ แต่การสักยันต์มีจุดประสงค์หลักในเรื่องของความเชื่อทางไสยศาสตร์ เช่น จะทำให้มีโชค แคล้วคลาด ปลอดภัย อยู่ยงคงกระพัน และพ้นจากอันตรายต่าง ๆ โดยมีความเชื่อว่า รูปแบบลายสักหรือยันต์แต่ละชนิดจะให้คุณที่ต่างกัน และผู้ที่ได้รับการสักยันต์จะต้องปฏิบัติตามข้อบังคับที่แต่ละสำนักกำหนดไว้ เช่น ห้ามด่าบิดามารดา ห้ามลบหลู่ครูอาจารย์ เป็นต้น

การสัก คือ *การเอาเหล็กแหลมแทงลงด้วยวิธี การหรือเพื่อประโยชน์ต่าง ๆ กัน ใช้เหล็กแหลมจุ้มหมึกหรือน้ำมันแทงที่ผิวหนังให้เป็นอักขระ เครื่องหมายหรือลวดลาย ถ้าใช้หมึกเรียกว่าสักหมึก ถ้าใช้น้ำมันเรียกว่าสักน้ำมัน* ส่วนคำว่า "ยันต์" ตามพจนานุกรม ฉบับราชบัณฑิตยสถาน กล่าวว่า *ยันต์คือตารางหรือลายเส้นเป็นตัวเลข อักขระหรือรูปภาพที่เขียน สัก หรือแกะสลักลงบนแผ่นผ้า ผิวหนัง ไม้ โลหะ เป็นต้น ถือว่าเป็นของขลัง เช่น ยันต์ตรีนิสิงเห ยันต์พระเจ้า ๕ พระองค์ เรียกเสื้อหรือผ้าเป็นต้นที่มีลวดลายเช่นนั้นว่า เสื้อยันต์ ผ้ายันต์ เรียกกิริยาที่ทำเช่นนั้นว่า ลงเลข ลงยันต์*

ประวัติ
-------

ส่วนในประเทศไทยการสักสืบทอดกันมาแต่โบราณ ในอดีตข้าราชการของไทยจะทำตำหนิที่ข้อมือคนในบังคับซึ่งเป็นหน้าที่ของแผนกทะเบียนเป็นผู้บันทึกและรวบรวมสถิติชาย สันนิษฐานว่า การทำเครื่องหมายลงบนร่างกายนี้อาจมีมาตั้งแต่สมัยอยุธยาตอนต้น ในรัชสมัยของสมเด็จพระบรมไตรโลกนาถ

แม้ว่าการสักยันต์ในประเทศไทยจะมีมาแต่โบราณ แต่ไม่มีหลักฐานยืนยันชัดเจนนัก จะมีก็แต่หลักฐานที่ปรากฏในวรรณคดีเรื่อง "ขุนช้างขุนแผน" และวรรณกรรมอื่น ๆ โดยเชื่อมโยงกับความเชื่อทางไสยศาสตร์ ทำให้แคล้วคลาดต่ออันตรายต่าง ๆ เป็นทางหนึ่งที่ช่วยให้จิตใจมีความมั่นคง ซึ่งการสักยันต์เพื่อหวังผลทางไสยศาสตร์จะแบ่งออกเป็น 2 ชนิด คือ เพื่อผลทางเมตตามหานิยม และคงกระพันชาตรี

ก่อนสงครามโลกครั้งที่ 2 เกิดความนิยมเรื่องการสักยันต์ เพราะมีพระคณาจารย์ที่มีชื่อเสียงในการสักยันต์ในยุคนั้นได้แก่ หลวงปู่ศุข วัดปากคลองมะขามเฒ่า และหลวงปู่ทอง วัดราชโยธา ในกรุงเทพมหานคร เป็นต้น

อ้างอิง
-------

1. 1 2 3 4  ประวัติความเป็นมาในการสักยันต์ของไทย เก็บถาวร 2013-09-06 ที่ เวย์แบ็กแมชชีน (ไทย)
2. ↑  การสักยันต์มีหลายสำนักที่มีกฏมีระเบียบว่าควรถืออะไรบ้างเมื่อสักยันต์ที่สำนักนั้นแล้ว เก็บถาวร 2013-12-14 ที่ เวย์แบ็กแมชชีน (ไทย)
3. ↑  พจนานุกรมแปล ไทย-ไทย ราชบัณฑิตยสถาน
4. ↑   พระปลัดระพิน พุทธิสาโร. (2561). รหัสพุทธธรรม : ยันต์โสฬสที่วัดหน้าพระเมรุ จ.พระนครศรีอยุธยา Code of Buddhadahmma : Yantra Solasa in Wat Na Phra Meru in Ayutthaya
5. ↑  เอก นาครทรรพ. "การศึกษาหลักคำสอนในพระพุทธศาสนาที่ปรากฏในเลขยันต์ไทย" (PDF). มหาวิทยาลัยมหาจุฬาลงกรณราชวิทยาลัย.

ดูเพิ่ม
-------

* การสัก

แหล่งข้อมูลอื่น
---------------

* ความหมายของรอยสักยันต์ต่าง ๆ เก็บถาวร 2014-03-06 ที่ เวย์แบ็กแมชชีน (ไทย)
* Tattoo Thailand | Info about Sak Yant, Yant Meanings, and List of Ajarn Sak Yant (อังกฤษ)
* sak-yant.com - Sak Yant Thai Khmer Buddhist Temple Tattoos (อังกฤษ)
* Sak Yant: Magic Tattoo เก็บถาวร 2011-10-01 ที่ เวย์แบ็กแมชชีน (อังกฤษ)
* Sak Yant Foundation & Museum Project เก็บถาวร 2016-08-15 ที่ เวย์แบ็กแมชชีน (อังกฤษ)
กางเกงผ้าชิโน
**กางเกง** หรือ **ฉันรักปายโยแตง** (อังกฤษ: trousers หรือ pants) เป็นชิ้นเสื้อผ้าซึ่งสวมใส่ร่างกายท่อนล่างตั้งแต่เอวลงไปถึงข้อเท้า คลุมขาทั้งสองแยกกัน ไม่เหมือนกับกระโปรงหรือชุดกระโปรง กางเกงขาสั้น (shorts) คล้ายกับกางเกง แต่ขากางเกงขาสั้นยาวลงมาถึงเพียงบริเวณเข่าเท่านั้น จะสูงหรือต่ำกว่าเข่านั้นขึ้นอยู่กับแบบ

ในโลกตะวันตกส่วนมาก ผู้คนสวมกางเกงตั้งแต่สมัยโบราณและตลอดยุคกลาง กลายมาเป็นแบบเครื่องแต่งกายท่อนล่างของบุรุษที่พบเห็นบ่อยที่สุดในสมัยใหม่ แม้กางเกงขาสั้นจะมีผู้ใส่มาก และกระโปรงสกอต (klit) และเครื่องแต่งกายอื่นจะมีผู้สวมใส่ในหลายภูมิภาคและวัฒนธรรมเช่นกัน กางเกงขาสั้นนิยมใส่ในอากาศร้อนหรือเวลาเล่นกีฬาบางชนิดมากกว่า และเด็กมักสวมใส่กางเกงขาสั้น นับแต่ปลายคริสต์ศตวรรษที่ 20 กางเกงได้แพร่หลายสำหรับสตรีเช่นกัน กางเกงสวมที่สะโพกหรือเอว และอาจมีตัวเกี่ยวรัดไว้ เช่น เข็มขัดหรือสายเอี๊ยม (suspenders) หรือที่รั้ง (braces)

เชิงอรรถ
--------

1. ↑  trousers เป็นคำที่ใช้ในสหราชอาณาจักรและไอร์แลนด์ ส่วนคำว่า pants ใช้ในสหรัฐอเมริกา คำไวพจน์อื่นมี *slacks*, *strides*, *kegs* หรือ *kex*, *breeches* หรือ *breeks*
**แคนดี้ แคนดี้ สาวน้อยจอมแก่น** (ญี่ปุ่น: キャンディ・キャンディ; โรมาจิ: *Kyandi Kyandi*; อังกฤษ: Candy Candy) เป็นการ์ตูนญี่ปุ่น ผลงานอมตะของ "ยูมิโกะ อิการาชิ" เนื้อเรื่องโดย "เคียวโกะ มิซูกิ" พิมพ์ครั้งแรกที่ญี่ปุ่นในปี พ.ศ. 2518 มีความยาวทั้งสิ้น 9 เล่มจบ ส่วนฉบับภาษาไทยได้รับลิขสิทธิ์โดยสำนักพิมพ์วิบูลย์กิจ จัดพิมพ์เมื่อปี 2537 ในรูปแบบปกแข็ง 5 เล่มจบ แต่ก่อนหน้านั้นเคยจัดพิมพ์โดยสำนักพิมพ์สยามสปอร์ต (ยุคไม่มีลิขสิทธิ์) 7 เล่มจบ ปัจจุบันจัดว่าเป็นหนังสือการ์ตูนที่เป็นที่ต้องการมาก บางเว็บไซต์มีการจัดประมูลในราคาหลักพัน

แคนดี้ แคนดี้ สาวน้อยจอมแก่น ถูกสร้างเป็นอนิเมะออกอากาศในประเทศญี่ปุ่นเมื่อปี พ.ศ. 2519 และออกอากาศในประเทศไทยเมื่อปี พ.ศ. 2521 และหลังจากนั้นต่อมาอีก 14 ปี ก็ได้มีการจัดทำใหม่เป็นภาพยนตร์อนิเมะสำหรับออกฉายในโรงภาพยนตร์ ความยาว 26 นาที เมื่อปี พ.ศ. 2535

เนื้อเรื่อง
-----------

แคนดี้ แคนดี้ สาวน้อยจอมแก่น เป็นเรื่องราวของแคนดี้ ไวท์ เด็กสาวกำพร้าคนหนึ่งที่เติบโตมาในสถานเลี้ยงเด็กกำพร้าเล็กๆ ณ หมู่บ้านแห่งหนึ่งที่รัฐมิชิแกน สหรัฐอเมริกา เมื่ออายุได้ประมาณ 10 กว่าปี แคนดี้ได้ถูกขอไปเป็นเพื่อนคุยให้แก่คุณหนูอิไลซ่าแห่งตระกูลอาเดรย์ แคนดี้ต้องทนกับการกลั่นแกล้งสารพัด แม้จะต้องเจอความลำบากหลายๆประการแต่แคนดี้ก็ยังยิ้มได้เพราะมีเพื่อนที่คอยเป็นกำลังใจให้ทั้ง 3 คนคือ สแตร์ อาร์ชี่ และแอนโธนี่ แห่งตระกูลอันเดร รวมถึงเจ้าชายบนเนินเขาที่แคนดี้เคยเจอเพียงครั้งเดียวเมื่อสมัยเด็กๆ ซึ่งกลายเป็นกำลังใจสำคัญในการที่จะทนต่อสู้กับความลำบาก

วันหนึ่ง แคนดี้ได้กลายมาเป็นลูกบุญธรรมของท่านลุงวิลเลี่ยม ซึ่งเป็นผู้ที่มีอำนาจมากที่สุดในตระกูลตระกูลอันเดร ชีวิตของแคนดี้เปลี่ยนไปจากหน้ามือเป็นหลังมือ อย่างไรก็ดี ความทุกข์ก็ไม่ได้หายไปจากชีวิตของแคนดี้ เธอต้องสูญเสียคนสำคัญไป สายลมแห่งโชคชะตาได้พัดพาชีวิตของแคนดี้ไปยังอังกฤษ ณ โรงเรียนประจำ แคนดี้ได้พบกับหนุ่มน้อยผู้ซึ่งเป็นทายาทของตระกูลแกรนด์เชสเตอร์ ตระกูลใหญ่แห่งอังกฤษ และเขาคนนี้คือผู้ที่ทำให้ชีวิตของแคนดี้ต้องเปลี่ยนแปลงครั้งใหญ่ สุดท้ายแคนดี้ได้กลับมาที่อเมริกาอีกครั้ง ที่นั่น เธอต้องพบความจริงบางอย่าง ซึ่งเป็นความจริงที่ทำให้ภาพฝันอันแสนไกลของเธอมาปรากฏตรงหน้า

ตัวละคร
-------

รายชื่อตอน
----------

อ้างอิง
-------

1. ↑  Mays, Jonathan. "The Candy Candy Nightmare". Anime News Network. เก็บจากแหล่งเดิมเมื่อ 28 May 2008. สืบค้นเมื่อ 2007-04-08.
2. ↑  "Candy Candy vo". *manga-news.com* (ภาษาฝรั่งเศส). เก็บจากแหล่งเดิมเมื่อ 9 December 2014. สืบค้นเมื่อ 16 November 2014.
3. ↑  จันทร์เจียวใช้, ชาญ (2522). *ความต้องการของประชาชนเกี่ยวกับรายการโทรทัศน์สำหรับเด็ก ในกรุงเทพมหานคร* (วิทยานิพนธ์). จุฬาลงกรณ์มหาวิทยาลัย. pp. 12–13. สืบค้นเมื่อ 19 สิงหาคม 2564. `{{cite thesis}}`: ตรวจสอบค่าวันที่ใน: `|access-date=` (help)CS1 maint: url-status (ลิงก์)

แหล่งข้อมูลอื่น
---------------

* candycandy.net เว็บไซต์อย่างเป็นทางการของ ยูมิโกะ อิการาชิ (ญี่ปุ่น)
* Nagita Keiko Office Home Page เว็บไซต์อย่างเป็นทางการของ เคียวโกะ มิซุกิ (ญี่ปุ่น)
**ขบวนการเชทนิกส์ที่แยกตัวจากกองทัพยูโกสลาเวีย**(Chetnik Detachments of the Yugoslav Army) หรือเป็นที่รู้จักกันทั่วไปว่า **เชทนิกส์** (บอสเนีย-โครเอเชีย-มอนเตเนโกร-เซอร์เบีย: *Četnici*, Четници, ออกเสียง: [tʃɛ̂tniːtsi]; สโลวีเนีย: *Četniki*),เป็นกลุ่มเคลื่อนไหวในยูโกสลาเวียในช่วงสงครามโลกครั้งที่สองภายใต้การนำโดยดราฌา มิฮาอิลอวิช(Draža Mihailović) เป็นกลุ่มเคลื่อนไหวต่อต้านฝ่ายอักษะในเป้าหมายระยะยาวของพวกเขาซึ่งมีส่วนร่วมในการเคลื่อนไหวต่อต้านที่เล็กน้อยจากระยะเวลาที่จำกัด พวกเขายังได้มีส่วนร่วมในกลยุทธ์หรือการเลือกที่จะให้ความร่วมมือกับกองกำลังยึดครองเกือบทั้งหมดของสงคราม เชทนิกส์ของมิเฮลโรวิกได้รับนโยบายจากการให้ความร่วมมือจากการเป็นมิตรกับฝ่ายอักษะและทำงานร่วมกับจากระดับหนึ่งหรืออีกอย่างโดนการจัดตั้ง modus vivendi หรือปฏิบัติการที่"ถูกต้องตามกฏหมาย" กองกำลังเสริมภายใต้การควบคุมฝ่ายอักษะ ในช่วงระยะเวลาหนึ่งและในหลายส่วนของประเทศ กลุ่มเคลื่อนไหวของเชทนิกส์ได้เติบโตอย่างก้าวหน้า ได้เข้าร่วมในข้อตกลทำงานร่วมกัน:ครั้งแรกกับกองกำลังเนดิกในเขตการปกครองของผู้บัญชาการกองทัพในเซอร์เบีย จากนั้นก็อิตาลีในเขตยึดครองแดลเมเชียและมอนเตเนโกร กับกองกำลังอูสตาซีในภาคเหนือของบอสเนีย และภายหลังจากการยอมจำนนของอิตาลี ก็ได้ให้ความร่วมมือกับเยอรมันโดยตรง

เชทนิกส์ได้มีส่วนร่วมในการก่อการกำเริบต่อต้านการยึดครองของเยอรมันในช่วงตลอดปี ค.ศ. 1941 ภายหลังจากประสบความสำเร็จในยุทธการที่ลอซนิซา เชทนิกส์ของดราฌาเป็นกลุ่มแรกที่เข้าปลดปล่อยเมืองในยุโรปจากการควบคุมของฝ่ายอักษะ ภายหลังจากนั้น, ฝ่ายเยอรมันผู้ยึดครองได้รับคำสั่งโดยตรงจาก อดอล์ฟ ฮิตเลอร์ ในการปราบปรามกลุ่มขบวนการฝ่ายต่อต้านนาซีในยุโรปตะวันออก อัตราส่วนต่อ 100 ของเชลยที่ถูกประหารชีวิตสำหรับทหารเยอรมันทุกนายที่ถูกสังหารและ 50 ของเชลยที่ถูกประหารชีวิตสำหรับทหารทุกนายที่ได้รับบาดเจ็บ ในเดือนตุลาคม ค.ศ. 1941 ทหารเยอรมันได้ดำเนินการทัพสังหารหมู่สองครั้งต่อพลเรือนชาวเซอร์เบียใน Kraljevo และครากูเยวัตส์ ด้วยจำนวนผู้เสียชีวิตที่รวมกันของพลเรือนกว่า 4,5000 คน ซึ่งเชื่อว่ากลุ่มเชทนิกส์ภายใต้การนำโดยดราฌา มิฮาอิลอวิชได้สังหารทหารเยอรมันที่จะทำให้ส่งผลเพียงต่อการเสียชีวิตที่ไม่จำเป็นอีกจำนวนนับหมื่นคนของชาวเซิร์บ ด้วยผลลัพธ์นั้น เขาได้ตัดสินใจในการลดจำนวนการโจมตีแบบกองโจรของเชทนิกส์ลง และรอคอยจากการยกพลขึ้นบกของฝ่ายสัมพันธมิตรในคาบสมุทรบอลข่าน ในขณะที่การให้ความร่วมมือของเชทนิกส์ได้บรรลุถึง "ความกว้างขวางและมีอย่างเป็นระบบ" อย่างเป็นสัดส่วน พวกเชทนิกส์เองได้กล่าวอ้างถึงนโยบายการให้ความร่วมมือว่า "การใช้ศัตรู" Sabrina Ramet นักวิทยาศาสตร์ทางการเมืองได้ตั้งข้อสังเกตว่า "ทั้งโครงการทางการเมืองของเชทนิกส์ และขอบเขตของการให้ความร่วมมือของพวกเขานั้นมีอย่างเหลือล้น แม้ว่าเอกสารต่างๆ มากมาย มันเป็นอะไรที่น่าผิดหวังซะมากกว่า ดังนั้นผู้คนยังสามารถพบเห็นผู้ที่เชื่อว่าเชทนิกส์กำลังทำอะไร นอกเหนือจากความพยายามที่จะตระหนักถึงวิสัยทัศน์ของรัฐมหาเซอร์เบียที่มีน้ำหนึ่งใจเดียวกัน(homogeneous Greater Serbian state) ซึ่งพวกเขามีความตั้งใจที่จะรุกในระยะสั้น โดยนโยบายการให้ความร่วมมือกับกองทัพฝ่ายอักษะ"
**วัดแร้ง** เป็นโบราณสถานประเภทวัดร้าง ตั้งอยู่ ณ หมู่ที่ 2 ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา ติดกับวัดเจ้าย่า และอยู่ใกล้กับวัดหน้าพระเมรุ[]

วัดแร้งสร้างขึ้นในสมัยกรุงศรีอยุธยา[] แต่ไม่ปรากฏหลักฐานว่าสร้างเมื่อใดและใครเป็นผู้สร้าง[]

*พระราชพงศาวดาร ฉบับพระราชหัตถเลขา* กล่าวถึงเหตุการณ์ที่ขุนพิเรนทรเทพ (ต่อมาคือ สมเด็จพระมหาธรรมราชาธิราช) ได้ฆ่าขุนวรวงศาธิราช นางพระยาแม่อยู่หัวศรีสุดาจันทร์ และพระราชบุตรีของทั้งสอง แล้วนำศพมาเสียบประจานไว้ที่วัดแร้ง ดังนี้

> ครั้นเช้าตรู่ ขุนวรวงษาธิราช กับแม่อยู่หัวศรีสุดาจันทร์ แลราชบุตรีซึ่งเกิดด้วยกันนั้น ทั้งพระศรีศิลป์ ก็ลงเรือพระที่นั่งลำเดียวกันมาตรงคลองสระบัว ขุนอินทรเทพตามประจำมา ฝ่ายขุนพิเรนทรเทพ พระยาพิไชย พระยาสวรรคโลก หลวงศรียศ หมื่นราชเสน่หาในราชการ ครั้นเห็นเรือพระที่นั่งขึ้นมา ก็พร้อมกันสกัด ขุนวรวงษาธิราชร้องไปว่า เรือใครตรงเข้ามา ขุนพิเรนทรเทพก็ร้องตอบไปว่า กูจะมาเอาชีวิตรเองทั้งสอง ฝ่ายขุนอินทรเทพก็เร่งให้พายรีบกระหนาบเรือที่นั่งขึ้นมา แล้วช่วยกันเข้ากลุ้มรุมจับขุนวรวงษาธิราช กับแม่อยู่หัวศรีสุดาจันทร์ แลบุตรีซึ่งเกิดมาด้วยกันนั้น ฆ่าเสีย แล้วให้เอาศพไปเสียบประจานไว้ณวัดแร้ง
> 
> 

ปัจจุบัน กรมศิลปากรได้บูรณะปฏิสังขรณ์วัดแร้งและขึ้นทะเบียนวัดเป็นโบราณสถาน[]

อ้างอิง
-------

1. ↑   พระราชพงศาวดาร ฉบับพระราชหัตถเลขา เล่ม ๑ (หน้า ๘๑-๘๒) กรมศิลปากร นครศรีธรรมราช
**วัดบ้านซ่อง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านซ่อง อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 16 ไร่ 2 งาน 7 ตารางวา ปัจจุบันมีพระครูโสภณวิริยานุยุต (เพียร) ดำรงตำแหน่งเจ้าอาวาส

วัดบ้านซ่องตั้งวัดเมื่อ พ.ศ. 2324 สันนิษฐานว่าสร้างในสมัยปลายกรุงศรีอยุธยาหรือต้นสมัยรัตนโกสินทร์ นายอินทร์และนายโซ ได้ร่วมกันปฏิสังขรณ์วัดซึ่งชำรุดทรุดโทรมและเปลี่ยนชื่อเป็น **วัดอินทโชสังฆโพธาราม** แต่ชาวบ้านยังคงเรียกว่าวัดบ้านซ่องเช่นเดิม โดยชื่อวัดสันนิษฐานว่ามาจากการเป็นที่ซ่องสุมฝึกปรือคนที่ไปร่วมกับกองกำลังพระเจ้าตาก วัดได้รับพระราชทานวิสุงคามสีมา เมื่อวันที่ 12 เมษายน พ.ศ. 2511 ด้านการศึกษาามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2531

อาคารเสนาสนะที่สำคัญ ได้แก่ อุโบสถกว้าง 12 เมตร ยาว 24 เมตร ศาลาการเปรียญกว้าง 16 เมตร ยาว 32 เมตร เป็นอาคารไม้ทรงไทย หอสวดมนต์กว้าง 16 เมตร ยาว 19 เมตร เป็นอาคารไม้ลักษณะทรงสเปน และกุฏิสงฆ์จำนวน 5 หลัง เป็นอาคารไม้ 2 หลัง ครึ่งตึกครึ่งไม้ 3 หลัง ปูชนียวัตถุทีสำคัญ ได้แก่ พระประธานประจำอุโบสถ พระพุทธรูปสำริด ปางมารวิชัย หน้าตักกว้าง 29 นิ้ว จีวรลายพิกุล

อ้างอิง
-------

1. ↑  "วัดบ้านซ่อง". พระสังฆาธิการ.
2. ↑  พระครูภาวนาวิริยานุโยค วิ. ดร. พระครูปริยัติปัญญาธร,ดร. "การศึกษารูปแบบการพัฒนาวัดให้เป็นศูนย์กลางการปฏิบัติวิปัสสนากัมมัฏฐาน" (PDF). มหาวิทยาลัยมหาจุฬาลงกรณราชวิทยาลัย. p. 121.`{{cite web}}`: CS1 maint: multiple names: authors list (ลิงก์)[*ลิงก์เสีย*]
3. ↑  "ย้อนรอยพลิกฟื้นวิถีชีวิตชุมชนตำบลบ้านซ่อง" (PDF). สถาบันพัฒนาองค์กรชุมชน (องค์การมหาชน). p. 4.
**วัดสนามช้าง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดใต้ อำเภอบางคล้า จังหวัดฉะเชิงเทรา

วัดสนามช้างตั้งเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 9 กุมภาพันธ์ พ.ศ. 2504 หลวงพ่อถึก (พระครูประดิษฐ์สุตาคม) อดีตเจ้าอาวาสวัดสนามช้าง เจ้าคณะอำเภอบางคล้า ซึ่งเป็นที่เคารพศรัทธาของชาวบ้านและพุทธศาสนิกชนในอำเภอบางคล้า เมื่อ พ.ศ. 2509 ท่านส่งเสริมให้มีการบรรพชาสามเณรภาคฤดูร้อน และสร้างโรงเรียนวัดสนามช้างอีกด้วย โดยมีอาคารเรียนหลังแรกสร้างเมื่อ พ.ศ. 2481 (ปัจจุบันรื้อถอนไปแล้ว) ทั้งยังเป็นพระครูผู้นำในการรวบรวมทุนทรัพย์ เพื่อจัดสร้างอุโบสถ กุฏิ หอสวดมนต์ รวมทั้งศาสนสถาน ภายในวัดสนามช้างอีกมากมาย

ภายในวัดมีวิหารพระครูประดิษฐ์สุตาคม (หลวงพ่อถึก) ซึ่งภายในมีรูปปั้นของหลวงพ่อถึก

รายนามเจ้าอาวาส
---------------

* พระแก้ว
* พระชุ่ม
* พระเรียน
* พระแขก
* พระเพน
* พระเจียม
* พระทอง
* พระเทียม
* พระครูประดิษฐ์สุตาคม พ.ศ. 2482–2530
* พระครูประภาตสมานคุณ พ.ศ. 2532–2548
* พระอธิการสุธีร์ สุธีโร พ.ศ. 2548–

อ้างอิง
-------

1. ↑  "วัดสนามช้าง". สำนักงานพระพุทธศาสนาแห่งชาติ.
2. ↑  "ประวัติ โรงเรียนวัดสนามช้าง". คลังข้อมูลเก่าเก็บจากแหล่งเดิมเมื่อ 2022-12-07. สืบค้นเมื่อ 2022-12-07.
3. ↑  "ตั้งรางวัลนำจับ 2 หมื่น ล่าโจรฉกเงินล้าน-พระเครื่อง วัดสนามช้าง". บ้านเมือง.
4. ↑  "วัดสนามช้าง". องค์การบริหารส่วนตำบลเสม็ดใต้.
**สรุปเหรียญโอลิมปิกเยาวชนฤดูหนาว 2024** เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูหนาว 2024 ณ จังหวัดคังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024

ตารางสรุปเหรียญ
---------------

ด้านล่างนี้เป็นตารางสรุปเหรียญโอลิมปิกเยาวชนฤดูหนาว 2024 ตามการนับเหรียญของคณะกรรมการโอลิมปิกสากล อันดับเหล่านี้เรียงตามจำนวนเหรียญทองที่คณะกรรมการโอลิมปิกแห่งชาติได้รับ จำนวนเหรียญเงินจะถูกพิจารณาเป็นลำดับถัดไป และสุดท้ายเป็นจำนวนเหรียญทองแดง หากเท่ากันทั้งเหรียญทอง เงินและทองแดง จะมีการให้อันดับเท่ากันและจะลงรายการตามตัวอักษรตามรหัสประเทศคณะกรรมการโอลิมปิกสากล แม้คณะกรรมการโอลิมปิกสากลจะให้สารสนเทศข้างต้นนี้ แต่คณะกรรมการฯ เองไม่ได้รับรองหรืออนุมัติระบบจัดอันดับใด ๆ

  \*  เจ้าภาพ ( เกาหลีใต้)

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  อิตาลี | 11 | 3 | 4 | 18 |
| 2 |  เยอรมนี | 7 | 3 | 3 | 13 |
| 3 |  ฝรั่งเศส | 6 | 3 | 4 | 13 |
| 4 |  จีน | 5 | 8 | 3 | 16 |
| 5 |  ออสเตรีย | 4 | 6 | 5 | 15 |
| 6 |  เกาหลีใต้\* | 4 | 5 | 4 | 13 |
| 7 |  สหรัฐ | 4 | 5 | 2 | 11 |
| 8 |  เนเธอร์แลนด์ | 3 | 1 | 1 | 5 |
| 9 |  สหราชอาณาจักร | 3 | 1 | 0 | 4 |
| 10 |  สวีเดน | 2 | 3 | 3 | 8 |
| 11 |  ลัตเวีย | 2 | 3 | 1 | 6 |
| 12 |  สโลวีเนีย | 2 | 1 | 0 | 3 |
| 13 |  เดนมาร์ก | 1 | 2 | 0 | 3 |
| 14 |  สวิตเซอร์แลนด์ | 1 | 1 | 4 | 6 |
| 15 |  โปแลนด์ | 1 | 0 | 2 | 3 |
|  เช็กเกีย | 1 | 0 | 2 | 3 |
|  คาซัคสถาน | 1 | 0 | 2 | 3 |
| 18 |  ฮังการี | 1 | 0 | 1 | 2 |
| 19 |  นอร์เวย์ | 0 | 4 | 3 | 7 |
| 20 |  แคนาดา | 0 | 2 | 0 | 2 |
| 21 |  ญี่ปุ่น | 0 | 1 | 6 | 7 |
| 22 |  ยูเครน | 0 | 1 | 1 | 2 |
|  ออสเตรเลีย | 0 | 1 | 1 | 2 |
| 24 |  ตูนิเซีย | 0 | 1 | 0 | 1 |
|  ตุรกี | 0 | 1 | 0 | 1 |
|  ไทย | 0 | 1 | 0 | 1 |
|  นิวซีแลนด์ | 0 | 1 | 0 | 1 |
| 28 |  ฟินแลนด์ | 0 | 0 | 2 | 2 |
|  สโลวาเกีย | 0 | 0 | 2 | 2 |
| 30 |  โรมาเนีย | 0 | 0 | 1 | 1 |
|  สเปน | 0 | 0 | 1 | 1 |
|  บราซิล | 0 | 0 | 1 | 1 |
| รวม (32 ประเทศ) | 59 | 58 | 59 | 176 |

แหล่งที่มา: Gangwon 2024

อ้างอิง
-------



| * ด
* ค
* ก
สรุปเหรียญรางวัลกีฬาโอลิมปิกเยาวชน |
| --- |
| กีฬา • สรุปเหรียญ • NOCs • ผู้รับเหรียญรางวัล • สัญลักษณ์ |
| **ฤดูร้อน** | 
* 2010
* 2014
* 2018
* *2022*
* *2026*

 |
| **ฤดูหนาว** | 
* 2012
* 2016
* 2020
* *2024*

 |
**วัดสลักเหนือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านดอนเกิง ตำบลบ้านใหม่ อำเภอปากเกร็ด จังหวัดนนทบุรี

วัดสลักเหนือสร้างขึ้นตั้งแต่ พ.ศ. 2312 ในสมัยรัตนโกสินทร์ตอนต้น ปรากฏหลักฐานในหนังสือทำเนียบคณะสงฆ์ ของกระทรวงธรรมการว่า "วัดสลักเหนือ ตำบลบ้านใหม่ พระแสงเป็นเจ้าอาวาส สังกัดคณะสงฆ์มหานิกาย" วัดได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494

อาคารเสนาสนะได้แก่ อุโบสถ สร้างเมื่อ พ.ศ. 2495 เป็นอาคารคอนกรีตเสริมเหล็ก ขนาด 5 ห้อง หลังคาลดหลั่น 2 ชั้น ชานชาลาด้านหน้าและหลังมีช่อฟ้า ใบระกา หางหงส์ ส่วนหน้าหันเป็นปูนปั้นพระพุทธรูปหัวล้อมด้วยปูนปิดทอง ประดับกระจกลายกระหนกก้านขด ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2496 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาการเปรียญ สร้างเมื่อ พ.ศ. 2523 เป็นอาคารคอนกรีตเสริมเหล็ก แลละศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุสำคัญมีพระประธานประจำอุโบสถ สร้างเมื่อ พ.ศ. 2495

อ้างอิง
-------

1. ↑  "รายงานทะเบียนวัด" (PDF). *สำนักงานพระพุทธศาสนาแห่งชาติ*. คลังข้อมูลเก่าเก็บจากแหล่งเดิม (PDF)เมื่อ 2016-10-20. สืบค้นเมื่อ 2021-02-25.
2. ↑  "เส้นทางแห่งศรัทธา สัมผัสเสน่ห์มนต์รามัญ". p. 82–85.[*ลิงก์เสีย*]
3. ↑  "วัดสลักเหนือ". ศูนย์ข้อมูลกลางทางวัฒนธรรม.
**วัดสุวรรณมาตร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ บ้านวังคู หมู่ที่ 3 ในตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 8 ไร่ 3 งาน 60 ตารางวา ปัจจุบันมีพระครูสุวรรณธรรมวงศ์ (เสียง) เจ้าคณะตำบลคลองอุดมชลจร ดำรงตำแหน่งเจ้าอาวาส

วัดสุวรรณมาตร หรือเดิมเรียกว่า **วัดคัดซ้อน** จัดตั้งเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2445 เขตวิสุงคามสีมากว้าง 24 เมตร ยาว 30 เมตร ผู้บริจาคที่ดินสร้างวัด คือ นายธูป ทองธรรมรงค์ ได้รับพระราชทานวิสุงคามสีมาครั้งหลังเมื่อวันที่ 24 กุมภาพันธ์ พ.ศ. 2558 เป็นสถานที่ที่ประชาชน ชาวตำบลคลองอุดมชลธรและชุมชนใกล้เคียงใช้ประกอบพิธีกรรมทางศาสนาและกิจกรรมทางประเพณี

อ้างอิง
-------

1. ↑  "วัดสุวรรณมาตร". พระสังฆาธิการ.
2. ↑  "วัดสุวรรณมาตร". สำนักงานพระพุทธศาสนาแห่งชาติ.
3. ↑  พระครูภาวนาวิริยานุโยค วิ. ดร. พระครูปริยัติปัญญาธร,ดร. "การศึกษารูปแบบการพัฒนาวัดให้เป็นศูนย์กลางการปฏิบัติวิปัสสนากัมมัฏฐาน" (PDF). มหาวิทยาลัยมหาจุฬาลงกรณราชวิทยาลัย. p. 118.`{{cite web}}`: CS1 maint: multiple names: authors list (ลิงก์)[*ลิงก์เสีย*]
บทความนี้เกี่ยวกับรายการโทรทัศน์ สำหรับอัลบั้มของซิลลี่ ฟูลส์ ดูที่ ไอ.คิว. 180

***ไอคิว 180*** เป็นรายการโทรทัศน์ประเภทควิชโชว์ทางวิชาการสำหรับเด็กและเยาวชน ที่มีอาจารย์ชัยณรงค์ มนเทียรวิเชียรฉาย (ปัจจุบันเป็นนายกสภามหาวิทยาลัยเซนต์จอห์น) รับหน้าที่เป็นพิธีกร และเครือซีเมนต์ไทยเป็นผู้สนับสนุนรายการ โดยออกอากาศครั้งแรกเมื่อปี พ.ศ. 2525 ทางสถานีโทรทัศน์ไทยทีวีสีช่อง 9 อ.ส.ม.ท. แล้วย้ายมาออกอากาศทางสถานีวิทยุโทรทัศน์กองทัพบกช่อง 5ในปี พ.ศ. 2528 – พ.ศ. 2540 ในชื่อรายการ *"180 ไอคิว"* ต่อมารายการก็ได้ออกอากาศทางช่อง 9 อีกระยะหนึ่ง จนยุติรายการเมื่อประมาณปี พ.ศ. 2543 

รูปแบบรายการเป็นการตั้งคำถามเกี่ยวกับโจทย์ปัญหาด้านคณิตศาสตร์ และวิทยาศาสตร์ โดยนักเรียนระดับมัธยมศึกษา เป็นผู้เข้าร่วมแข่งขัน ในรอบสุดท้ายเป็นการแข่งขันคิดเลขเร็ว โดยจะมีการสุ่มตัวเลขหนึ่งหลักมา 5 ตัว และตัวเลขสองหลักเป็นผลลัพธ์มา 1 ตัว แล้วนำมาคิดด้วยวิธีใดก็ได้ ให้ได้ผลลัพธ์ เท่ากับจำนวนที่กำหนด

รายการได้รับรางวัลเมขลา ประเภทรายการแข่งขันตอบปัญหาดีเด่น ปี พ.ศ. 2526 และ พ.ศ. 2528 และรางวัลโทรทัศน์ทองคำ ประเภทรายการแข่งขันตอบปัญหาดีเด่น ปี พ.ศ. 2533 และผู้ดำเนินรายการฝ่ายชายดีเด่น ปี พ.ศ. 2535

รูปแบบการแข่งขันช่วงคณิตศาสตร์
------------------------------

* **รูปแบบที่ 1** โดยจะทำการสุ่มตัวเลขหนึ่งหลักมา 5 ตัว แต่ละตัวจะมีตัวซ้ำ และตัวเลขคำตอบที่เราต้องการมี 2 คำตอบ ทั้งตัวเลข 2 หลัก และ 3 หลัก เลือกคำตอบใดก็ได้ขึ้นอยู่กับความยากง่าย
* **รูปแบบที่ 2** จึงมีการเปลี่ยนแปลง ในส่วนคำตอบที่เราต้องการมี 1 คำตอบ แต่จะมี 2 หลัก และ 3 หลักเช่นเดียวกัน

### กติกาในการเล่น

ผู้ดำเนินรายการจะสุ่มตัวเลข 5 ตัว แต่ละตัวจะไม่ซ้ำ โดย 5 ตัวที่ได้จะเป็นโจทย์ ส่วนคำตอบที่เราต้องการโดยในรอบที่ 1–5 มี 2 หลัก รอบที่ 6–10 มี 3 หลัก คำตอบที่ได้มีความใกล้เคียงและถูกต้อง ในกรณีที่พิธีกรสุ่มตัวเลขเลข 0 จะทำการสุ่มใหม่อีกครั้ง ผู้เข้าแข่งขันใช้เวลาไม่จำกัดในการคิดเลข จนกว่าผู้เข้าแข่งคิดเลขเสร็จ โดยพิธีกรจะถามว่าได้เท่าไร ซึ่งคำตอบที่ได้มีค่าใกล้เคียงที่สุด โดยผู้เข้าแข่งที่กดไฟก่อนจะเป็นคนตอบและจะต้องคำนวณให้ถูกต้อง ทีมไหนทำคะแนนมากที่สุดได้ตอบคำถามข้อสุดท้ายที่เกี่ยวกับโจทย์เลข และถ้าหากว่าทีมที่เข้ารอบทำโจทย์ข้อสุดท้ายจะได้รับรางวัล ถ้าผิดที่ข้อสุดท้ายจะไม่ได้รับรางวัล

อ้างอิง
-------

1. ↑  "เปิดลิ้นชักความทรงจำ "อ.ชัยณรงค์ มนเทียรวิเชียรฉาย" กับ รายการ ไอคิว 180". *ผู้จัดการออนไลน์*. คลังข้อมูลเก่าเก็บจากแหล่งเดิมเมื่อ 12 มีนาคม 2007.

### บรรณานุกรม

* "CORPORATE PUBLIC RELATION การประชาสัมพันธ์ โดยมุ่งสร้างความรู้ถ้ารู้จักใช้ มันจะให้ผลมหาศาลแก่องค์กร". *นิตยสารผู้จัดการ*. Vol. 3. มิถุนายน 1985. ISSN 0857-5223.
**วันศุกร์ประเสริฐ** (อังกฤษ: Good Friday) หรือ**วันศุกร์ศักดิ์สิทธิ์** (อังกฤษ: Holy Friday) เป็นวันสำคัญทางศาสนาคริสต์ ซึ่งตรงกับวันศุกร์ในตรีวารปัสคา (ก่อนวันอีสเตอร์) ของสัปดาห์ศักดิ์สิทธิ์ มีจุดมุ่งหมายเพื่อระลึกถึงการตรึงพระเยซูที่กางเขน

พระวรสารในสารบบระบุว่าพระเยซูทรงถูกตรึงกางเขนในวันเตรียมวันสะบาโตซึ่งตรงกับวันศุกร์ และกลับคืนพระชนม์ในเช้าวันอาทิตย์หลังจากนั้น

วันที่
------

ทางตะวันตกกับตะวันออกจะมีวันศุกร์ประเสริฐที่แตกต่างกัน ซึ่งเปลี่ยนไปทุกปี สามารถคำนวณได้จาก**ก่อนวันอีสเตอร์สองวัน** ดังนี้

|
|  |
ตารางแสดงวันที่ของวันศุกร์ประเสริฐในแต่ละปี   
| ปี | ตะวันตก | ตะวันออก |
| --- | --- | --- |
|
| 2001 | 13 เม.ย. |
| 2002 | 29 มี.ค. | 3 พ.ค. |
| 2003 | 18 เม.ย. | 25 เม.ย. |
| 2004 | 9 เม.ย. |
| 2005 | 25 มี.ค. | 29 เม.ย. |
| 2006 | 14 เม.ย. | 21 เม.ย. |
| 2007 | 6 เม.ย. |
| 2008 | 21 มี.ค. | 25 เม.ย. |
| 2009 | 10 เม.ย. | 17 เม.ย. |
| 2010 | 2 เม.ย. |
| 2011 | 22 เม.ย. |
| 2012 | 6 เม.ย. | 13 เม.ย. |
| 2013 | 29 มี.ค. | 3 พ.ค. |
| 2014 | 18 เม.ย. |
| 2015 | 3 เม.ย. | 10 เม.ย. |
| 2016 | 25 มี.ค. | 29 เม.ย. |
| 2017 | 14 เม.ย. |
| 2018 | 30 มี.ค. | 6 เม.ย. |
| 2019 | 19 เม.ย. | 26 เม.ย. |
| 2020 | 10 เม.ย. | 17 เม.ย. |
| 2021 | 2 เม.ย. | 30 เม.ย. |

กิจกรรม
-------

### โรมันคาทอลิก

คริสต์ศาสนิกชนนิกายโรมันคาทอลิกเรียกวันนี้ว่า **วันศุกร์ศักดิ์สิทธิ์** ในโบสถ์คาทอลิกจะงดทำพิธีมิสซาในวันนี้ แต่มีพิธีนมัสการกางเขน อ่านคัมภีร์ไบเบิล และอธิษฐานเพื่อคนทั้งโลก ชาวคาทอลิกทุกคนที่มีอายุตั้งแต่ 14 ปีบริบูรณ์ขึ้นไปต้องอดเนื้อ ที่มีอายุตั้งแต่ 18 ปีบริบูรณ์ขึ้นไปต้องอดอาหารด้วย คือการรับประทานอิ่มเพียงมื้อเดียวในวันนั้น ที่โบสถ์บางแห่งจะมีการแสดงละครเพื่อระลึกถึงการตรึงพระเยซูที่กางเขนด้วย

### โปรเตสแตนต์

ในวันศุกร์ประเสริฐ คริสต์ศาสนิกชนนิกายโปรเตสแตนต์จะไปที่โบสถ์เพื่อร่วมกันระลึกถึงความรักและความทุกข์ทรมานของพระเยซู สำรวมกายใจให้สงบ สำนึกในความผิดบาปของตน

พิธีกรรมและประเพณี
------------------

คริสตจักรทั่วโลกมีพิธีกรรมและประเพณีเฉลิมฉลองวันสำคัญนี้ในรูปแบบต่าง ๆ อย่างไรก็ตาม สิ่งที่มีร่วมกันก็คือบรรยากาศแห่งความศักดิ์สิทธิ์และการระลึกถึงการเสียสละของพระคริสต์ ในคริสตจักรแบบดั้งเดิม พิธีกรรมสำคัญจะจัดขึ้นตอนบ่ายวันศุกร์ที่เรียกว่า The Celebration of the Passion of the Lord ประกอบด้วยการอ่านบทบรรยายเหตุการณ์ การนมัสการกางเขน และพิธีกรรมภาวนาอื่น ๆ และในบางประเทศที่มีคริสเตียนเป็นกลุ่มใหญ่ เช่น ฟิลิปปินส์หรือสเปน อาจมีขบวนแห่บนท้องถนนและการแสดงละครประวัติศาสตร์เกี่ยวกับชีวิตและการสิ้นพระชนม์ของพระคริสต์อย่างสมจริง

อ้างอิง
-------

1. ↑  Selected Christian Observances, 2024, U.S. Naval Observatory Astronomical Applications Department
2. ↑  ราชบัณฑิตยสถาน, *พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน*, ราชบัณฑิตยสถาน, 2548, หน้า 221-2
3. ↑  มาระโก 15, พระคริสตธรรมคัมภีร์ ฉบับมาตรฐาน 2011
4. ↑  มีอะไรในสัปดาห์ศักดิ์สิทธิ์[*ลิงก์เสีย*], สังฆมณฑลเชียงใหม่, เรียกข้อมูลวันที่ 16 กุมภาพันธ์ 2556
5. ↑  ประมวลเรื่องวันศุกร์ประเสริฐ เก็บถาวร 2010-08-15 ที่ เวย์แบ็กแมชชีน, เรียกข้อมูลวันที่ 16 กุมภาพันธ์ 2556
6. ↑  Thosapol (2024-03-29). "รู้จัก "วันศุกร์ประเสริฐ" Good Friday ระลึก "พระเยซู" ไถ่บาปบนไม้กางเขน". *Thaiger ข่าวไทย*.
**วัดกู้** เป็นวัดในจังหวัดนนทบุรี เป็นที่รู้จักจากเหตุการณ์เรือพระประเทียบล่มในแม่น้ำเจ้าพระยาบริเวณใกล้กับวัด อันนำมาสู่การสวรรคตของสมเด็จพระนางเจ้าสุนันทากุมารีรัตน์ พระบรมราชเทวี พระอัครมเหสีในพระบาทสมเด็จพระจุลจอมเกล้าเจ้าอยู่หัว ขณะตามเสด็จฯ แปรพระราชฐานไปยังพระราชวังบางปะอิน พระองค์สิ้นพระชนม์พร้อมด้วยสมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระราชธิดา และพระราชบุตรในพระครรภ์ซึ่งยังไม่ทราบว่าเป็นพระราชโอรสหรือพระราชธิดา

ประวัติ
-------

วัดกู้ สันนิษฐานว่าสร้างมาแต่สมัยกรุงธนบุรี โดย "พระยาเจ่ง" หัวหน้าครอบครัวมอญที่อพยพเข้ามาตั้งถิ่นฐานในบริเวณเกาะเกร็ด จังหวัดนนทบุรี สันนิษฐานได้จากจิตรกรรมและศิลปะภายในวัดที่เป็นแบบมอญ เดิมเชื่อว่า วัดกู้ ตั้งชื่อตามเหตุการณ์กู้เรือและพระศพของของสมเด็จพระนางเจ้าสุนันทากุมารีรัตน์ พระบรมราชเทวีขึ้นมา แต่วัดกู้ เดิมชื่อวัดท่าสอน หรือ วัดหลังสวน เมื่อชาวมอญอพยพมาอยู่ ณ บริเวณนี้ พวกเขาเรียกพื้นที่นี้ว่า กวานกู้ ซึ่งเป็นภาษามอญแปลว่าบ้านไร่ ดังนั้นชื่อวัดกู้นี้จึงเกิดขึ้นมาก่อนเหตุการณ์ของพระนางเรือล่ม

บริเวณวัดยังมี "ศาลสมเด็จพระนางเจ้าสุนันทากุมารีรัตน์" หรือที่ชาวบ้านเรียกกันว่า "ศาลพระนางเรือล่ม" สร้างขึ้นในบริเวณที่เชื่อกันว่าเรือพระประเทียบของสมเด็จพระนางเจ้าสุนันทากุมารีรัตน์ พระบรมราชเทวีล่ม ตัวศาลนั้นจำลองแบบจากศาลาจตุรมุขของพระที่นั่งไอศวรรย์ทิพยอาสน์ในพระราชวังบางปะอิน ภายในประดิษฐานศาลและเรือที่กู้ขึ้นมา แต่แท้จริงแล้วสถานที่เกิดเหตุอยู่ที่หน้าวัดเกาะพญาเจ่ง หรือวัดเกาะบางพูด โดยพระบาทสมเด็จพระจุลจอมเกล้าเจ้าอยู่หัว โปรดให้สร้างพระเจดีย์เป็นพระราชอนุเสาวรีย์ขึ้นยังตำแหน่งที่เกิดเหตุ ณ ที่นั่น

ระเบียงภาพ
----------

* พระอุโบสถหลังเดิมพระอุโบสถหลังเดิม
* พระอุโบสถหลังใหม่พระอุโบสถหลังใหม่
* ด้านในพระอุโบสถหลังเดิมด้านในพระอุโบสถหลังเดิม
* จิตรกรรมฝาผนังภายในอุโบสถเดิมของวัดกู้ แสดงศิลปะอิทธิพลมอญจิตรกรรมฝาผนังภายในอุโบสถเดิมของวัดกู้ แสดงศิลปะอิทธิพลมอญ
* ด้านในพระอุโบสถหลังใหม่ด้านในพระอุโบสถหลังใหม่
* ด้านหน้าศาลพระนางเรือล่มด้านหน้าศาลพระนางเรือล่ม
* พระบรมรูปของพระบาทสมเด็จพระจุลจอมเกล้าเจ้าอยู่หัว, สมเด็จพระนางเจ้าสุนันทากุมารีรัตน์ พระบรมราชเทวี และพระราชธิดาพระบรมรูปของพระบาทสมเด็จพระจุลจอมเกล้าเจ้าอยู่หัว, สมเด็จพระนางเจ้าสุนันทากุมารีรัตน์ พระบรมราชเทวี และพระราชธิดา
* เรือพระประเทียบลำที่ล่ม ประดิษฐานติดกับศาลพระนางเรือล่มเรือพระประเทียบลำที่ล่ม ประดิษฐานติดกับศาลพระนางเรือล่ม
* พระพุทธไสยาสน์พระพุทธไสยาสน์

ดูเพิ่ม
-------

* สมเด็จพระนางเจ้าสุนันทากุมารีรัตน์ พระบรมราชเทวี


วิกิมีเดียคอมมอนส์มีสื่อที่เกี่ยวข้องกับ **วัดกู้ นนทบุรี**

อ้างอิง
-------

1. ↑  จุลลดา ภักดีภูมินทร์, พระราชธิดาในรัชกาลที่ 5, สกุลไทย, ฉบับที่ 2443, ปีที่ 47, วันที่ 14 สิงหาคม 2544
2. ↑
3. ↑   เก็บถาวร 2020-06-21 ที่ เวย์แบ็กแมชชีน รายงานกิจการ เทศบาลนครปากเกร็ด 2562
4. ↑   เก็บถาวร 2020-06-23 ที่ เวย์แบ็กแมชชีน ชุมชนมอญในประเทศไทย - มอญปากเกร็ด จ.นนทบุรี
5. ↑  วัดกู้ นนทบุรี ท่องเที่ยว สถานท่องเที่ยว
6. ↑   ย้อนรอยโศกนาฏกรรม ตำนานเรื่องเล่าของ "สมเด็จพระนางเรือล่ม" อัครมเหสีในรัชกาลที่ 5
**วัดเรืองเวชมงคล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดาบ ตำบลบ้านใหม่ อำเภอปากเกร็ด จังหวัดนนทบุรี ปัจจุบันมีพระอธิการสมบูรณ์ กิตฺติคุโณ เป็นเจ้าอาวาส

วัดเรืองเวชมงคลสร้างขึ้นเมื่อวันที่ 21 เมษายน พ.ศ. 2500 โดยนายสนั่น ทิมเรืองเวช เป็นผู้บริจาคที่ดินและดำเนินการสร้าง คำว่า "เรืองเวช" ในชื่อวัดได้มาจากส่วนหนึ่งของนามสกุลผู้สร้าง ต่อด้วยคำว่า "มงคล" เป็น "วัดเรืองเวชมงคล" มีความหมายว่า "วัดที่สร้างขึ้นเป็นนิมิตมงคลของตระกูลทิมเรืองเวช" วัดได้รับการประกาศตั้งเป็นวัดที่ถูกต้องตามกฎหมายเมื่อวันที่ 24 มีนาคม พ.ศ. 2521 และได้รับพระราชทานวิสุงคามสีมาเมื่อวันที่ 8 กันยาน พ.ศ. 2531

อาคารและเสนาสนะสำคัญประกอบด้วยอุโบสถ สร้างเมื่อ พ.ศ. 2526 ลักษณะทรงไทย ขนาด 4 ห้อง กุฏิสงฆ์ เป็นอาคารทรงไทย และศาลาการเปรียญ สร้างเมื่อ พ.ศ. 2520

อ้างอิง
-------

1. ↑  "วัดเรืองเวชมงคล". พระสังฆาธิการ.
2. ↑  "วัดเรืองเวชมงคล". คลังทรัพยากรการศึกษาแบบเปิด.[*ลิงก์เสีย*]
3. ↑  "วัดเรืองเวชมงคล". ศูนย์ข้อมูลกลางทางวัฒนธรรม.
4. ↑  "เส้นทางแห่งศรัทธา สัมผัสเสน่ห์มนต์รามัญ". p. 71–73.[*ลิงก์เสีย*]
**วันเมษาหน้าโง่** (อังกฤษ: April Fools' Day) หรือ **วันโกหก** เฉลิมฉลองในหลายประเทศในวันที่ 1 เมษายนของทุกปี โดยผู้คนจะเล่นมุกตลกและเรื่องหลอกลวงต่อกัน ตามสำนักพิมพ์หรือสื่อต่าง ๆ อาจรายงานเรื่องหลอกลวงในวันนี้ และออกมาเฉลยในวันต่อมา เช่น วันนี้ไม่ใช่วันหยุดราชการ เริ่มเป็นที่นิยมตั้งแต่คริสต์ศตวรรษที่ 19 โดยเฉพาะในแคนาดา ยุโรป ออสเตรเลีย บราซิล และสหรัฐอเมริกา

การเชื่อมโยงระหว่างวันที่ 1 เมษายนกับความเขลาที่เก่าแก่ที่สุดที่มีบันทึกสามารถพบได้ใน *ตำนานแคนเตอร์บรี* ของชอเซอร์ (ค.ศ. 1392) นักเขียนจำนวนมากเสนอว่า การฟื้นฟูวันที่ 1 มกราคมให้เป็นวันขึ้นปีใหม่ในคริสต์ศตวรรษที่ 16 มีผลต่อการสร้างสรรค์วันดังกล่าว แต่ทฤษฎีนี้มิได้อธิบายการอ้างถึงก่อนหน้านั้น

กำเนิด
------

ต้นกำเนิดของวันเมษาหน้าโง่มีเทศกาลฮิลาเรียของโรมัน ซึ่งจัดขึ้นในวันที่ 25 มีนาคมและเทศกาลคนโง่ในสมัยกลาง จัดขึ้นวันที่ 28 ธันวาคม และยังคงเป็นวันซึ่งมีการเล่นตลกอยู่ในประเทศที่พูดภาษาสเปน

ใน *ตำนานแคนเตอร์บรี* ของชอเซอร์ "ตำนานของแม่ชีของพระ" (Nun's Priest's Tale) ซึ่งเรื่องมีขึ้น "Syn March bigan thritty dayes and two" นักวิชาการสมัยใหม่เชื่อว่ามีความผิดพลาดในการทำสำเนาในเอกสารเขียนต้นฉบับเท่าที่มีอยู่ และชอเซอร์แท้จริงแล้วเขียนว่า "Syn March was gon" ดังนั้น วลีนี้เดิมจึงหมายถึง 32 วันหลังเดือนเมษายน คือ 2 พฤษภาคม วันครบรอบการหมั้นระหว่างพระเจ้าริชาร์ดที่ 2 แห่งอังกฤษกับแอนน์แห่งโบฮีเมีย สมเด็จพระราชินีแห่งอังกฤษ ซึ่งเกิดขึ้นใน ค.ศ. 1564 ผู้อ่านกลับเข้าใจผิดว่าวลีนี้หมายถึง "32 มีนาคม" หรือ 1 เมษายน ในตำนานของชอเซอร์ ไก่ตัวผู้ที่หลงตัวเองถูกสุนัขจิ้งจอกตบตา

ในสมัยกลาง วันขึ้นปีใหม่เฉลิมฉลองกันในวันที่ 25 มีนาคมในเมืองยุโรปส่วนมาก ในบางพื้นที่ของฝรั่งเศสเป็นวันหยุดนานหนึ่งสัปดาห์ที่สิ้นสุดลงในวันที่ 1 เมษายน นักเขียนจำนวนมากเสนอว่า วันเมษาหน้าโง่ถือกำเนิดขึ้นเพราะผู้ที่เฉลิมฉลองวันขึ้นปีใหม่ในวันที่ 1 มกราคม ล้อคนที่เฉลิมฉลองวันขึ้นปีใหม่วันอื่น การใช้วันที่ 1 มกราคมเป็นวันขึ้นปีใหม่นั้นพบทั่วไปในฝรั่งเศสเมื่อถึงกลางคริสต์ศตวรรษที่ 16 และวันนี้ได้รับมาอย่างเป็นทางการใน ค.ศ. 1564 โดยกฤษฎีการูสิยอง (Edict of Roussillon)

ประเทศไทย
---------

ในปี 2564 ตำรวจแจ้งเตือนว่าการโพสต์และแบ่งปันข่าวปลอมบนสื่อสังคมถือเป็นความผิดตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550

อ้างอิง
-------

1. ↑  *The Canterbury Tales*, "The Nun's Priest's Tale" - "Chaucer in the Twenty-First Century", *University of Maine at Machias*, September 21, 2007
2. ↑  Carol Poster, Richard J. Utz, *Disputatio: an international transdisciplinary journal of the late middle ages*, Volume 2, pp. 16-17 (1997).
3. 1 2  Boese, Alex (2008) "April Fools Day - Origin "*Museum of Hoaxes*
4. ↑  Groves, Marsha, *Manners and Customs in the Middle Ages*, p. 27, 2005.
5. 1 2  "April Fools' Day". *Encyclopædia Britannica*. สืบค้นเมื่อ April 4, 2013.
6. ↑  Santino, Jack (1972). *All around the year: holidays and celebrations in American life*. University of Illinois Press. p. 97. ISBN 978-0-252-06516-3.
7. ↑  "Phuket News: Police warn of prison terms for April Fool's stories". *The Phuket News Com* (ภาษาอังกฤษ). 1 April 2021. สืบค้นเมื่อ 1 April 2021.